Але браты і сёстры, Бог не помсціць. Бог любіць, не помсціць, чакае нас, каб прабачыць нам і абняць нас. Праз “адкінутыя камені” - а Хрыстос з'яўляецца краевугольным каменем, які будаўнікі адкінулі, - праз сітуацыі слабасці і граху, Бог надалей прапануе “новае віно” са свайго вінаградніка, гэта значыць, міласэрнасць. Гэта новае віно з вінаградніка Пана. Існуе толькі адна перашкода перад жорсткай, але пяшчотнай воляй Бога: наша самаўпэўненасць і наша пыха, якія часам даходзяць да жорсткасці! У абліччы такіх стаўленяў і там дзе адсутнічаюць плёны, Божае Слова захоўвае ўсю сваю сілу, каб наракаць і папярэдзіць: “Кажу вам, што адымецца ў вас Валадарства Божае і дадзена будзе народу, які прынясе плады яго” (Мц 21,43).